
Text rozhodnutia
Súd: Krajský súd Bratislava Spisová značka: 46Cb/80/1997 Identifikačné číslo súdneho spisu: 1097899699 Dátum vydania rozhodnutia: 15. 06. 2011 Meno a priezvisko sudcu, VSÚ: JUDr. Jarmila Glončáková ECLI: ECLI:SK:KSBA:2011:1097899699.17 Uznesenie Krajský súd v Bratislave rozhodol v právnej veci žalobcu v 1. rade AWT ČECHOFRACHT, a. s. /predtým Čechofracht, a. s. pro námořní dopravu a medzinárodní zasálatelství/, IČO 00 001 066, Opletalova 37/1284, Praha 1, Česká republika, zast. JUDr. V. Kánom, advokátom a žalobcu v 2. rade SLOVFRACHT, a.s. pre medzinárodné zasielateľstvo a dopravu, IČO: 17 333 784, Pribinova 24, Bratislava, zast. JUDr. V. Kánom, advokátom proti žalovanému v 1. rade SLOVFRACHT SLOVAKIA, a.s., IČO: 35 721 910, Záhradnícka 27, Bratislava, zast. JUDr. M. Barbušom, advokátom, žalovanému v 2. rade F. F., nar. XX.XX.XXXX, bytom Q. X, M., zast. JUDr. M. Barbušom, advokátom, žalovanému v 3. rade E.. X. H., nar. XX.XX.XXXX, bytom Q. X, M., zast. JUDr. M. Barbušom, advokátom, žalovanému v 4. rade F.. X. M., nar. XX.XX.XXXX, bytom S. XX, E. Q. U., žalovanému v 5. rade E.. N. Y., nar. XX.XX.XXXX, bytom W. X, M., zast. JUDr. M. Barbušom, advokátom, žalovanému v 6. rade E.. F. Z., nar. XX.XX.XXXX, bytom J. S. S., zast. JUDr. M. Barbušom, advokátom, žalovanému v 7. rade N. Z., nar. XX.XX.XXXX, bytom J.. S. XXX, zast. JUDr. M. Barbušom, advokátom, žalovanému v 8. rade N. M., nar. XX.XX.XXXX, bytom C. G. X, M., zast. JUDr. M. Barbušom, advokátom, žalovanému v 9. rade X. Q., nar. XX.XX.XXXX, bytom H. XXXX/XX M., zast. JUDr. Igorom Gažíkom, advokátom a žalovanému v 10. rade X. X., nar. XX.XX.XXXX, bytom ul. V. X/XX, Z., zast. JUDr. M. Barbušom, advokátom o ochranu obchodného mena, obchodného tajomstva z nekalej súťaže r o z h o d o l : Súd schvaľuje súdny zmier v tomto znení: Slovfracht Slovakia a.s., Mlynské Nivy 73, 82105 Bratislava, IČO: 35 721 910 sa zaväzuje zdržať sa verejného či neverejného šírenia údajov, z ktorých by priamo alebo nepriamo vyplýval záver, že Slovfracht Slovakia, a.s., Mlynské Nivy 73, 821 05 Bratislava, ICˇO: 35 721 910 je právnym nástupcom spoločnosti Slovfracht a.s. pre medzinárodné zasielateľstvo a dopravu, zo sídlom Námestie M. Benku 9, 811 07 Bratislava, ICˇO: 17 333 784 a že Slovfracht Slovakia a.s., Mlynské Nivy 73, 821 05 Bratislava, IČO: 35 721 910 preberá všetky práva a záväzky z dohôd a zmlúv, ktoré má uzavreté s obchodnými partnermi Slovracht a.s., pre medzinárodné zasielateľstvo a dopravu so sídlom nám. M. Benku 9, 811 07 Bratislava, IĆO: 17 333 784 od svojho vzniku. Slovfracht Slovakia, a.s., F. F., X. H., F.. X. M., E.. N. Y., E.. F. Z., N. Z., N. M., X. X. a X. Q. sa zaväzujú uhradiť spoločne a nerozdielne čiastočnú úhradu nákladov, ktoré mali v tomto súdnom konaní z titulu súdnych, notárskych správnych a znaleckých poplatkov, na náhradu škody a nemajetkovej ujmy a za vzdanie sa akýchkoľvek nárokov s rovnakého právneho dôvodu voči ostatným účastníkom v prospech spoločnosti AWT Čechofracht a.s., a Slovfracht a.s., sumu v celkovej výške 80 000,-Eur (osemdesiattisíc Eur) k rukám JUDr. Vladimíra Kána splnomocneného zástupcu spoločnosti AWT Čechofracht a.s., Slovfracht a.s. Uvedená suma bola uhradená pred uzavretím tohto súdneho zmieru. Žalovaný v 4. rade si nebude uplatňovať trovy právneho zastúpenia voči žalovanej v 9. rade. Žiadna zo strán tohto súdneho zmieru si neuplatňuje náhradu trov konania vrátane náhrady trov právneho zastúpenia. o d ô v o d n e n i e : Žalobcovia si žalobou došlou dňa 18. 09. 1997 uplatnili právo na ochranu obchodného mena podľa ust. § 10 a nasl. Obch. zákonníka, na ochranu obchodného tajomstva podľa ust. § 17 a nasl. Obch. zákonníka a ochranu proti nekalej súťaži podľa ust. § 44 a nasl. Obch. zákonníka. V priebehu súdneho konania zástupcovia sporových strán predložili súdu návrh na schválenie súdneho zmieru. Podľa ust. § 99 ods. 1 OSP ak to povaha vecí pripúšťa, môžu účastníci skončiť konanie súdnym zmierom. O zmier sa má súd vždy pokúsiť. Súd môže odporučiť účastníkom, aby sa pokúsili o zmier mediáciou. Podľa ust. § 99 ods. 2 OSP súd rozhodne o tom, či zmier schvaľuje, neschváli ho, ak je v rozpore s právnymi predpismi. V takom prípade súd po právoplatnosti uznesenia pokračuje v konaní. Podľa ust. § 99 ods. 3 OSP schválený zmier má účinky právoplatného rozsudku. Rozsudkom však môže súd zrušiť uznesenie o schválení zmieru, ak je zmier podľa hmotného práva neplatný. Návrh možno podať do troch rokov od právoplatnosti uznesenia o schválení zmieru. Súd v zmysle ust. § 99 ods. 2 OSP rozhodol tak, že súdny zmier, v znení ako je uvedený vo výroku tohto uznesenia, schválil. Súd konštatoval, že text súdneho zmieru nie je v rozpore s právnymi predpismi a povaha vecí tejto zmier pripúšťa. O vrátení súdneho poplatku súd rozhodne samostatným uznesením. Poučenie: Proti tomuto uzneseniu nie je prípustné odvolanie.

